దీపా సాహి

దీపా సాహి (జననం 1962 నవంబరు 30) ఆర్మీ నేపథ్యం నుండి వచ్చిన భారతీయ నటి, సినిమా నిర్మాత. ఆమె 1993 చలనచిత్రం మాయా మెమ్‌సాబ్‌లో నటుడు ఫారూఖ్ షేఖ్ సరసన మాయ పాత్రకు ప్రసిద్ధి చెందింది. ఆమె 2011లో తేరే మేరే ఫేరే సినిమాతో దర్శకురాలిగా అరంగేట్రం చేసింది.

 ప్రారంభ జీవితం 
దీపా సాహి, డెహ్రాడూన్‌లో ఆర్మీ నేపథ్యం గల పంజాబీ కుటుంబంలో జన్మించింది.HT Correspondent (12 December 2006), "History will pour out of every brick of Gobindgarh Fort, says Deepa Sahi" , Hindustan Times. Retrieved 20 January 2019. ఆమె మీరట్‌లో పెరిగింది. ఆమెకు ఒక అక్క ఉంది, ఆమె 18 సంవత్సరాల వయస్సులో మరణించింది. ఆమె కుటుంబం తరువాత కెనడాకు మారింది, కానీ ఆమె మాత్రం భారతదేశంలోనే ఉంది.

దీపా సాహి ఇంద్రప్రస్థ కాలేజ్ ఫర్ ఉమెన్‌లో చదువు కొనసాగించింది. ఢిల్లీ స్కూల్ ఆఫ్ ఎకనామిక్స్ నుండి సోషియాలజీలో బంగారు పతకం సాధించింది.

దర్శకత్వం వహించాలనే లక్ష్యంతో ఆమె తరువాత నేషనల్ స్కూల్ ఆఫ్ డ్రామాలో చేరింది. అయితే, ఆమె నటిగా ఆఫర్లను అందుకుంది, దీంతో ఆమె నటన వైపు అడుగులు వేసింది. ఆమె తన కెరీర్ తొలినాళ్లలో తన మొదటి చిత్రానికి దర్శకత్వం వహించాలని నిర్ణయించుకుంది, అయితే నానా పటేకర్, హేమమాలిని నటించాల్సిన నానా కార్తే ప్యార్ చిత్రం ఆర్ధిక మాంద్యం కారణంగా నిలిచిపోయింది.

ఆమె స్వాతంత్ర్య సమరయోధురాలు ఉషా మెహతా మేనల్లుడు అయిన చలనచిత్ర దర్శకుడు కేతన్ మెహతాను వివాహం చేసుకుంది. వారిద్దరికీ ఇది రెండవ వివాహం.

 కెరీర్ 
ఢిల్లీలోని నేషనల్ స్కూల్ ఆఫ్ డ్రామాలో చేరిన ఆమె థియేటర్ ఆర్టిస్ట్ గా కెరీర్‌ మొదలుపెట్టింది. ఆమె మొదటి సినిమాతోనే ప్రముఖ రచయిత గోవింద్ నిహలానీతో కలిసి పని చేసింది. 1984లో పార్టీ చిత్రంతో ఆమె అరంగేట్రం చేసింది. దీనికి మంచి ఆదరణ లభించింది. ఆ తర్వాత ఆమె అఘాత్ (1985)లో నటించింది. ఆమె థెస్పియన్ అచీవ్‌మెంట్, అయితే, అత్యంత ప్రశంసలు పొందిన టెలీఫిల్మ్ తమస్ (1986)లో ఆమె పోషించిన సాధికారత కలిగిన నిమ్న కుల పంజాబీ మహిళగా పాత్ర ప్రేక్షకుల హృదయాలలో శాశ్వతంగా నిలిచిపోయింది.

 మూలాలు 
వర్గం:భారతీయ సినిమా నటీమణులు
వర్గం:ఇంద్రప్రస్థ మహిళా కళాశాల పూర్వ విద్యార్థులు
వర్గం:నేషనల్ స్కూల్ ఆఫ్ డ్రామా పూర్వ విద్యార్థులు
వర్గం:హిందీ సినిమా నటీమణులు
వర్గం:భారతీయ సినిమా నిర్మాతలు
వర్గం:1965 జననాలు
వర్గం:భారతీయ స్క్రీన్ రైటర్స్
వర్గం:భారతీయ సినిమా దర్శకులు
వర్గం:హిందీ సినిమా నిర్మాతలు
వర్గం:హిందీ సినిమా దర్శకులు
వర్గం:భారతీయ వ్యాపారవేత్తలు